આ પરથી કહી શકાય કે, કોંગ્રેસ શહેરી મતદારોને પોતાની તરફ ખેંચવામાં નિષ્ફળ રહી છે. કોંગ્રેસ પાસે છણાવટભર્યો મેનિફેસ્ટો હતો, રાજ્ય સરકાર વિરોધી લહેર હતી, પરંતુ વ્યવસ્થિત સંગઠન અને સ્થાનિક આગેવાનના અભાવે તેઓ લોકોને રિઝવવામાં નિષ્ફળ રહ્યાં છે. રાજ્ય સરકારથી અસંતુષ્ટ ગુજરાતીઓએ ચોક્કસ કહ્યું હતું કે, તેઓ ભાજપને પાઠ ભણાવવા માંગે છે, પરંતુ એવું ક્યારેય નહોતું કહ્યું કે તેઓ કોંગ્રેસને મત આપશે. જો કે, પાટીદારોનું વર્ચસ્વ ધરાવાતા વિસ્તારોમાં ભાજપના મતમાં ઘટાડો ચોક્કસ થયો છે. કામરેજમાં 7 ટકા, વરાછામાં 6 ટકા, કતારગામમાં 4 ટકા અને કરંજમાં 8 ટકાનો ઘટાડો નોંધાયો છે.